28/11/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 21 de novembro de 2018 da X. T. da Coruña, pola que se concede a autorización admtva. previa e de construción dunha instalación de distribución eléctrica no concello de Val do Dubra (expediente: IN407A 2018/189-1)

Expediente: IN407A 2018/189-1 Promotor: Central Eléctrica Industrial, S. L. Denominación da instalación: ampliación e motorización do CST. Fondón e anexo. Concello: Val do Dubra.1 O 23 de outubro de 2018, a empresa promotora solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2 O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectados. A empresa promotora manifestou a súa conformidade cos condicionados establecidos.4 Os servizos técnicos da xefatura territorial emitiron informe favorable sobre a dita solicitude.1 A Lei 24/2013, do 26 de decembro, do sector eléctrico.2 O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3 O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4 O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5 O Real decreto 842/2002, do 2 de agosto, polo que se aproba o Regulamento electrotécnico para baixa tensión.6 A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25/10/2017). 7 As características técnicas da instalación son as seguintes:  LMTS. a 20 kV, de 24 m, condutor tipo RHZ1-2OL 12/20 kV 3x240 mm2 Al, coa orixe na cela de saída do CST. Fondón (IN407A2016/1174-1) existente e remate en paso A/S proxectado no apoio núm.30-31 existente tipo celosía (C-2000/16) da liña LMT. liña principal (LP) Mercuto-Ponte Vilariño (IN407A2016/1161-1), empalmando na LMTA. Derivación (DER) a Portomouro de Arriba (IN407A2016/1164-1). Desmantelamento dos dous seccionadores tripolares instalados sobre este apoio que operan sobre a liña de entrada LP Mercuto-Ponte Vilariño e sobre a derivada, instalada na cabeza do apoio, cara á LMTA. DER Protomouro de Arriba.  Cela de liña 36 kV, 400 A, motorizada con función E/S no CST. Fondón (IN407A 2016/1174-1) alimentado dende os puntos fronteira PF. Mercuto (IN407A2016/1161-1) e o PF. O Souto Fernande (IN407A2014/136-1) a través da LMT. liña principal (LP) Mercuto-Ponte Vilariño (IN407A2016/1161-1). Mando motor BM para as 3 celas de liña existentes restantes. Sistema de telemando e telemedida. O orzamento da instalación, segundo o proxecto, é de 14 612,55 €. 8 No expediente consta un informe favorable dos servizos técnicos desta xefatura territorial. De acordo con todo o indicado, RESOLVO: 1 Conceder a autorización administrativa previa e a autorización administrativa de construción á instalación de distribución eléctrica indicada.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá presentar perante esta xefatura territorial unha solicitude coa cal achegará a seguinte documentación:  As declaracións de conformidade relativas ao material ou equipamento, e as certificacións ou homologacións, se procede.  Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que os interesados poidan interpor calquera outro recurso que se considere pertinente. A Coruña, 21 de novembro do 2018 Isidoro Martínez Arca Xefe territorial da Coruña